钦定古今图书集成/明伦汇编/闺媛典/第113卷 > 皇清十九 > 赵印芳妻傅敏娘
## 钦定古今图书集成/明伦汇编/闺媛典/第113卷 > 皇清十九 > 赵印芳妻傅敏娘

按《南安县志》：傅敏娘，赵印芳妻。芳病亡，氏年二十有二，无嗣，痛夫柩未厝，矢志守节。奉姑数载，不茹荤，与姑共守幼叔，图继厥后。亡何，有豪弁欲强娶之，氏语姑曰：“叔虽未婚，渐及长成，妇今可得死矣。” 姑与其母力慰之，氏佯诺，夜潜自经于后园橘树下。